cyanic-selkie/wikianc huggingface dataset:
(7324) Կարետ
(7324) Կարետ (Carret), աստերոիդ աստերոիդների հիմնական գոտում։ Հայտնաբերվել է 1981 թվականի հունվարի 31-ին Հարվարդի աստղադիտարանի կողմից Հարվարդում ։
Միջին հեռավորությունը Արեգակից կազմում է 2,421099 ա. մ., առավելագույնը մոտենում է 1,8648 ա. մ. հեռավորության վրա և հեռանում 2,9774 ա. մ. ։ Արեգակի շուրջ մեկ ամբողջական պտույտ է կատարում 1376 երկրային օրվա ընթացքում, իր ուղեծրով շարժվելով միջինում 0,261629 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,14° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Հարվարդի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զարուչևե (այլ կիրառումներ)
Զարուչևե, կարող է վերաբերել՝
Վլադիմիր Կոտտ
Վլադիմիր Կոնստանտինովիչ Կոտտ (Владимир Константинович Котт, ), թատրոնի և կինոյի ռուս ռեժիսոր։ Ալեքսանդր Կոտտի երկվորյակ եղբայրը։
Կենսագրություն
Վլադիմիր Կոտտը ծնվել է 1973 թվականի փետրվարի 22-ին Մոսկվայում, Կոնստանտին Սամուիլովիչ Կոտտի (1937-2001) և Բելլա Ռախլինայի (1937-1987) ընտանիքում։ 1996 թվականին ավարտել է Ռուսաստանի թատերական արվեստի համալսարանի ռեժիսորական ֆակուլտետը (Բորիս Գոլուբովսկու արվեստանոց)։ 1996-2000 թվականներին աշխատել է Տվերի պատանի հանդիսատեսի թատրոնում և Նովգորոդի Դոստոևսկու անվան դրամայի թատրոնում, ինչպես նաև Կալուգայի և Մոսկվայի թատրոններում։ 2002 թվականին ընդունվել է Սցենարիստների և ռեժիսորների բարձրագույն դասընթացների ռեժիսորական ֆակուլտետ (Վլադիմիր Խոտինենկոյի, Պավել Ֆիննի արվեստանոց), որն ավարտել է 2004 թվականին։
Կինոյում Վլադիմիր Կոտտն իր կարիերան սկսել է 1999 թվականին, երբ կատարել է «Գնում էին երկու վարորդ» ֆիլմի երկրորդ ռեժիսորի պարտականությունները, որը նկարահանել է նրա եղբայր Ալեքսանդրը։ Ռեժիսորական դասընթացներում սովորելու ժամանակ նկարահանել է կարժամետրաժ ֆիլմեր РТР (2002) և ТВЦ (2003) ալիքների համար ։ Դիպլոմային աշխատանքը՝ «Դուռ» («Дверь») կարճամետրաժ ֆիլմը, թողարկվել է 2004 թվականին և արժանացել մրցանակների մի շարք փառատոններում, այդ թվում՝ ռուսական «Սուրբ Աննա», ուսանողական կինոյի Sehsüchte փառատոն Պոտսդամում (Գերմանիա) և Բրյուսելի ֆանտաստիկ ֆիլմերի փառատոն, ինչպես նաև փառատոններ Ֆրանսիայում, Իտալիայում և Սիրիայում։ Ֆիլմը ձեռք է բերվել եվրոպական մի շարք երկրներում ցուցադրելու համար ։
Դասընթացներն ավարտելուց հետո Վլադիմիր Կոտտը վերադարձել է հեռուստատեսություն, որպեսզի նկարահանի սերիալներ։ Նա սկսել է «Ազգակցական փոխանակում» («Родственный обмен») ութ սերիանոց ֆիլմից, որում նկարահանվել են Քրիստինա Օրբակայտեն, Միխայիլ Պորեչենկովը, Մարատ Բաշարովը և Դմիտրի Պևցովը ։ 2008 թվականին թողարկվել է Վլադիմիր Կոտտի առաջին լիամետրաժ կինոֆիլմը՝ «Ճանճ» («Муха»)։ Ֆիլմն արժանացել է մի շարք կինոփառատոնների մրցանակների, այդ թվում՝ Շանհայի միջազգային կինոփառատոնի Ոսկե գավաթի և Զլինի մանկական կինոյի փառատոնի մրցանակ եվրոպական նորամուտային լավագույն ֆիլմի համար (Չեխիա)։
2011 թվականին թողարկվել է Վլադիմիր Կոտտի «Громозека» ֆիլմը, որ նկարահանել է իր սցենարով։ Այն մասնակցել է Ռոտերդամի կինոփառատոնի մրցութային ծրագրին ։
2014 թվականի մարտին Վլադիմիր Կոտտն ստորագրել է «Կինոմիության» («КиноСоюз») «Մենք Ձեզ հետ ենք» («Мы с Вами!») նամակն ի պաշտպանություն Ուկրաինայի ։
Արտաքին հղումներ
Կատեգորիա:Ռուս ռեժիսորներ Կատեգորիա:Ռուս սցենարիստներ Կատեգորիա:Ռուս թատերական ռեժիսորներ Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Զելյոնայա Ռոշչա (այլ կիրառումներ)
Զելյոնայա Ռոշչա, կարող է վերաբերել՝
(97) Կլոթո
(97) Կլոթո (Klotho), աստերոիդ աստերոիդների հիմնական գոտում։ Հայտնաբերվել է 1868 թվականի փետրվարի 17-ին Վիլհելմ Թեմպլի կողմից Մարսելում ։
Միջին հեռավորությունը Արեգակից կազմում է 2,670774 ա. մ., առավելագույնը մոտենում է 1,9901 ա. մ. հեռավորության վրա և հեռանում 3,3514 ա. մ., իսկ Երկրի ուղեծրին Կլոթո աստերոիդը նվազագույնը մոտենում է 1,0445 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1594,24 երկրային օրվա ընթացքում, իր ուղեծրով շարժվելով միջինում 0,225813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,78° անկյուն։
Ֆատակուս
Ֆատակուս, գյուղ Տրապիզոնի նահանգի Լազիստանի գավառում, Ռիզե ծովափնյա քաղաքից 8 կմ արևելք, Սև ծովի անտառապատ ափին։ Նշանակված է Լինչի քարտեզում ։
(97) Կլոթո
Արտաքին հղումներ
Կատեգորիա:Աստերոիդների դաս M Կատեգորիա:1868 թվականին հայտնաբերված աստղագիտական մարմիններ Կատեգորիա:Վիլհելմ Թեմպլի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆատակուս
Ծանոթագրություններ
Կատեգորիա:Տրապիզոնի մարզի հայաբնակ բնակավայրեր
Պորտուլա
Պորտուլա (Portula), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 1461 մարդ (2008)։ Բնակչության խտությունը՝ 133 մարդ/կմ²։ Տարածքը կազմում է 11 կմ²։ Փոստային ինդեքս՝ 13833։ Հեռախոսային կոդ՝ 015։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Աստերոիդների ցանկ (236801-236900)
Աստերոիդների ցանկ (236701-236800) * Աստերոիդների ցանկ * Աստերոիդների ցանկ (236901-237000)
Պլեսկավիցա
Պլեսկավիցա (Пљескавица), ուտեստ, որը շատ հայտնի է Բալկանյան երկրներում։ Ունի կլոր, հարթ մակերես։ Պլեսկավիցա ուտում են Սերբիայում, Բոսնիայում, Հերցեգովինայում,Չեռնոգորիայում, Մակեդոնիայում, հայտնի է նաև Ռումինիայում, Սլովենիայում, Խորվաթիայում և Բուլղարիայում։ Ավանդական պլեսկավիցան պատրաստվում է խոզի և տավարի մսի խառնուրդից տապակած եղանակով, մատուցվում է խավարտով, հացով և պանիրով։ Պլեսկավիցան լինում է տարբեր տեսակների սովորական, գուռմանային և լցոնած։
Վերջին ժամանակաշրջանում պլեսկավիցան շատ հայտնի է Եվրոպայում, այն պատրաստվում է արագ սննդի համար նախատեսված ռեստորաններում, հատկապես Գերմանիայում, Շվեդիայում, Ավստրիայում և այն երկրներում, որտեղ շատ են հարավսլացիները։ Պլեսկավիցան մատուցվում է տաք վիճակում, համեմված տարբեր համեմունքներով։
Արտաքին հղումներ
Կատեգորիա:Սերբական խոհանոց
Նիվսկի
Նիվսկի (Нивский), գյուղ Ռուսաստանի Մուրմանսկի մարզի Կանդալակշսկի շրջանի կազմում։
Բնակչությունը 2010 թվականին գրանցված տվյալներով կազմում էր 1043 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Կանդալակշսկի շրջանի բնակավայրեր
Ատելության խոսք
Ատելության խոսք, հանրային (հասարակական) խոսքի դրսևորում, որն արտահայտում է ատելություն կամ խրախուսում է բռնություն անձի կամ անձանց խմբի նկատմամբ՝ պայմանավորված այնպիսի առանձնահատկություններով, ինչպիսին են անձի ռասան, սեռը, կրոնական պատկանելությունը, էթնիկական խումբը, գենդերային ինքնությունը, մաշկի գույնը, սեռական կողմնորոշումը, հաշմանդամությունը և այլն ։ Այն ընդգրկում է արտահայտությունների բազմաթիվ ձևեր, որոնք տարբեր պատճառներով տարածում, դրդում, խթանում կամ արդարացնում են անձի կամ անձանց խմբի նկատմամբ ատելությունը, բռնությունը և խտրականությունը ։ Ատելության խոսքը լուրջ վտանգ է ներկայացնում ժողովրդավարական հասարակության, մարդու իրավունքների պաշտպանության և օրենքի գերակայության ապահովման տեսանկյունից։ Վերջինիս նկատմամբ անտարբերության դրսևորումները կարող են հանգեցնել բռնությունների և բախումների լայն մասշտաբների։ Այս իմաստով ատելության խոսքն անհանդուրժողականության ծայրահեղ դրսևորում է, որը նպաստում է ատելության հողի վրա հանցագործությունների առաջացմանը։
Պատմությունը ցույց է տվել, որ ատելության խոսքը կարող է հանգեցնել ինքնասպանությունների, պատերազմների, զանգվածային հանցագործությունների և ցեղասպանության գործընթացների, ինչպիսին էին Առաջին համաշխարհային պատերազմի ժամանակահատվածում իրագործված Հայոց ցեղասպանությունը, Երկրորդ համաշխարհային պատերազմի ժամանակ իրականացված Հոլոքոստը, 20-րդ դարի 90-ական թվականներին իրականացված Ռուանդայի ցեղասպանությունը և այլն։
Պատմություն
Երկրորդ համաշխարհային պատերազմի ավարտից ի վեր պետությունները, ականատես լինելով ատելության խոսքի արդյունքում իրականացված ռասայական և կրոնական ատելության ծայրահեղ դրսևորումներին, աստիճանաբար սկսեցին իրավական կարգավորումներով պայքարել ատելության խոսքի դրսևորումների դեմ։
Միավորված ազգերի կազմակերպություն
Որպես առաջին քայլ՝ 1948 թվականի դեկտեմբերի 10-ին Միավորված ազգերի կազմակերպության (ՄԱԿ) Գլխավոր ասամբլեայի կողմից ընդունվեց Մարդու իրավունքների համընդհանուր հռչակագիրը։ Հռչակագիրը բովանդակում է այն համամարդկային և համաշխարհային արժեքները, որոնք չեն սահմանափակվում առանձին մշակույթներով, պետություններով ու կրոններով, և հռչակում է այն անօտարելի իրավունքները, որ պատկանում են յուրաքանչյուր մարդու՝ անկախ ռասայից, մաշկի գույնից, կրոնից, սեռից, լեզվից, քաղաքական կամ այլ համոզմունքներից, ազգային կամ սոցիալական ծագումից, սեփականությունից, գույքային, դասային կամ այլ վիճակից (Մարդու իրավունքների համընդհանուր հռչակագիր, հոդված 2 )։ Թեպետ այս փաստաթղթով ամրագրված են մարդու հիմնարար իրավունքները, այնուամենայնիվ իրավական տեսանկյունից այն ունի զուտ հռչակագրային (դեկլարատիվ) բնույթ և պարտադիր չէ կատարման համար։ Նշվածով պայմանավորված՝ հետագա տարիների ընթացքում ՄԱԿ-ի կողմից ընդունվեցին մի շարք այլ միջազգային փաստաթղթեր, որոնք նպատակ ունեին պայքարելու խտրականության և անհանդուրժողականության դրսևորումների դեմ առանձին ոլորտներում։ Այդպիսի իրավական փաստաթղթերից էին 1965 թվականի դեմտեմբերի 21-ին ընդունված «Ռասայական խտրականության բոլոր ձևերի վերացման մասին» միջազգային կոնվենցիան, 1966 թվականի դեկտեմբերի 16-ին ընդունված «Քաղաքական և քաղաքացիական իրավունքների մասին» միջազգային դաշնագիրը , 1979 թվականի դեկտեմբերի 18-ին ընդունված «Կանանց նկատմամբ խտրականության բոլոր ձևերի վերացման մասին» միջազգային կոնվենցիան , ՄԱԿ-ի Մարդու իրավունքների կոմիտեի ««Քաղաքական և քաղաքացիական իրավունքների մասին» միջազգային դաշնագրի 19-րդ հոդվածի վերաբերյալ» Ընդհանուր մեկնաբանություն № 34-ը , Ռաբաթի գործողությունների պլանը և այլն։
Եվրոպայի խորհուրդ
Հարցի վերաբերյալ Եվրոպայի խորհրդի շրջանակներում կարևոր է նաև Նախարարների կոմիտեի՝ անդամ պետություններին ուղղված առաջարկները, ինչպես նաև Ռասիզմի և անհանդուրժողականության դեմ պայքարի եվրոպական հանձնաժողովի ընդունած առաջարկները։
Չնայած նշված միջազգային փաստաթղթերը կարևոր նշանակություն ունեն առանձին ոլորտներում անձանց իրավունքների երաշխավորման տեսանկյունից, այնուամենայնիվ ատելության խոսքի պաշտպանության տեսանկյունից առ այսօր մեկ միասնական միջազգային փաստաթուղթ ընդունված չէ, որը համապարփակ և ընդգրկուն կարգավորումներ կպարունակի հարցի վերաբերյալ, ինչի արդյունքում յուրաքանչյուր պետություն իր ներպետական օրենսդրության շրջանակներում է քայլեր ձեռնարկում ապահովելու խոսքի ազատության և ատելության խոսքի հարաբերակցությունը։
Ամերիկայի Միացյալ Նահանգներ
Ամերիկայի Միացյալ Նահանգները (ԱՄՆ) դասվում է այն պետությունների շարքին, որը հրաժարվում է քրեականացնել ատելության խոսքի դրսևորումներն այն հիմնավորմամբ, որ դա հակասում է խոսքի ազատության իրավունքին, որը երաշխավորված է ԱՄՆ Սահմանադրությամբ։
Դանիայի Թագավորություն
Դանիայի քրեական օրենսգիրքը քրեականացնում է «ռասայական ատելություն արտահայտելն ու տարածելը» ՝ դրանով իսկ որպես հանցագործություն համարելով սպառնալիքը, վիրավորական լեզու օգտագործելը, որը նախատեսված է ընդհանուր հասարակության կամ անձանց լայն շրջանակի համար։
Հայաստան
Հայաստանը պատկանում է այն երկրների շարքին, որոնց օրենսդրությամբ ամրագրված չէ «ատելության խոսք» հասկացությունը։ Թեպետ Հայաստանի քաղաքացիական օրենսգրքով պատասխանատվություն է նախատեսվում վիրավորանքի և զրպարտության համար, այնուամենայնիվ առկա կարգավորումներն ամբողջապես չեն կանոնակարգում Հանրապետությունում առկա իրավիճակը։ Նշվածով պայմանավորված՝ մշակվել է «Հայաստանի Հանրապետության քրեական օրենսգրքում լրացում կատարելու մասին» ՀՀ օրենքի նախագիծ, համաձայն որի՝ պատասխանատվություն է նախատեսվում անձի կյանքի կամ առողջության համար վտանգավոր բռնություն գործադրելու հրապարակային կոչերի, անձի կյանքի կամ առողջության համար վտանգավոր բռնությունը հրապարակայնորեն արդարացնելու կամ նման բռնությունը քարոզելու համար։
Նիդերլանդների Թագավորություն
Անհերքելի է, որ պետությունները պետք է մշակեն իրավական մեխանիզմներ՝ ապահովելու հստակ տարանջատումը խոսքի ազատության իրավունքի և ատելության խոսքի դրսևորումների, և պետք է ստեղծվեն ատելության բորբոքման դեմ պայքարի այնպիսի ամուր իրավական հիմքեր, որոնք յուրաքանչյուր դեպքում կապա­հովեն անհրաժեշտ հավասարակշռությունը խոսքի ազատության և այլոց իրավունք­ների ու արժանապատվության պաշտպանության միջև։ Ավելին, պետությունները պետք է պատիժ նա­խատեսեն բռնության կամ ատելության դիտավորյալ և հրապարակային հրահրման, ինչպես նաև միջազգային որոշ հանցագործությունների հրապարակային թողտվու­թյան, ժխտման կամ այն սովորական երևույթ դարձնելուն, ինչը կարող է հանգեցնել բռնության կամ ատելության, սակայն անհրաժեշտ է մշտապես գիտակցել, որ քրեական պատասխանատվությունը պետք է կիրառվի բացառապես ատելության խոսքի ծայրահեղ դրսևորման համար ։
Ծանոթագրություններ
Կատեգորիա:Գրաքննություն Կատեգորիա:Արդարադատություն և խտրականություն Կատեգորիա:Սեռական պատկանելություն Կատեգորիա:Հետապնդում Կատեգորիա:Ատելության հանցագործություն Կատեգորիա:Ատելության խոսք Կատեգորիա:Խոսքի ազատություն Կատեգորիա:Քաղաքական տերմինաբանություն Կատեգորիա:Լեզվական հակադրություն Կատեգորիա:Էթիկապես վիճելի քաղաքական երևույթներ Կատեգորիա:Հակասեմականություն Կատեգորիա:Սեքսիզմ
Անտոֆալյա
Անտոֆալյա (Antofalla), հրաբուխ Կատամարկա պրովենցիայում, Արգենտինայից հյուսիս-արևելք։ Մասն է կազմում Պունա դը Ատակամա կղզու։
Հրաբուխն ունի երեք հզոր գագաթ,՝ Ատակամա անապատի սարահարթում։ Ձգվում է արևելքից արևմուտք, տարածվելով մինչև երեք կիլոմետր։
Արևելյան գագաթները ավելի բարձր են և ենթարկվում են Խաղաղ օվկիանոսի խոնավ քամիներին։ Մշտապես ծածկված են շերտ-շերտ ձյունով։ Բարձր կետը Նեվադո դը Անտոֆալիա՝ ունի 6440 մետր բարձրություն։
Հղումներ
Կատեգորիա:Արգենտինայի լեռներ Կատեգորիա:Ստրատոհրաբուխներ Կատեգորիա:Ակտիվ հրաբուխներ
Զելյոնի (այլ կիրառումներ)
Զելյոնի, կարող է վերաբերել՝
Մեծ Բրիտանիայի ամենափոքր տուն
Մեծ Բրիտանիայի ամենափոքր տունը (Y Tŷ Lleiaf ym Mhrydain Fawr, հայտնի է նաև որպես «առափնյա տուն»), Ուելսի Քոնուի քաղաքի ափամերձ շրջանում տեղակայված տուրիստական վայր։ Տան երկարությունն ու լայնությունը 3.05 և 1.8 մետր են, իսկ բարձրությունը` 3.1 մետր ։ Այն բնակության համար օգտագործվել է 16-րդ դարից մինչև 1900 թվականը. ինչպես ենթադրվում է անվանումից, այս տունը համարվում է Մեծ Բրիտանիայի ամենափոքր տունը ։
Տունը ապրելու համար օգտագործվել է մինչև 1900 թվականը, երբ այն վարձակալում էր Ռոբերտ Ջոնս անունով մի ձկնորս ։ Սենյակները չափազանց փոքր էին, և ձկնորսը չէր կարող հասակով մեկ կանգնել սենյակում, և նա ստիպված հեռացավ տնից, երբ խորհրդարանում հայտարարվեց, որ այն պիտանի չէ բնակության համար։ Տան սեփականատերերը ցայսօր Ռոբերտ Ջոնսի սերունդներն են։ 2006 թվականի հունիսին զբոսաշրջիկների հոսքը 50%-ի չափով նվազեց մետակայքում կատարվող ճանապարհաշինարարական աշխատանքների պատճառով ։
Տունը ներկված է կարմիր և գտնվում է Քոնուիի ամրոցի պատերի մոտ։ Այն բաց է գարնանից մինչև աշուն։ Մուտքի գումարը £1.00 է մեծերի և 50պ երեխաների համար։ Երբ տունը բաց է, ուելսցի մի կին, որ ազգային հագուստ է կրում, կանգնում է տան դիմաց և այցելուներին ներկայացնում տան պատմությունը։ Աստիճանները տանում են երկրորդ հարկ, որն այնքան փոքր է, որ այնտեղ կա ընդամենը սենյակ՝ մեկ անկողնու ու մի պահարանի համար։ Այցելուները հնարավորություն չունեն աստիճաններով վերև բարձրանալու շինարարական անկայունության պատճառով, սակայն կարող են տեսնել այն շարժական սանդուղքից։
Արտաքին հղումներ
Կատեգորիա:Մեծ Բրիտանիայի տներ Կատեգորիա:Գինեսի գրքի ռեկորդակիրներ
Աշարգան
Աշարգան, լեռնագագաթ Փոքր Կովկաս լեռնահամակարգում, Զանգեզուրի լեռնաշղթայի հյուսիսային մասում, Որոտանի լեռնանցքից արևմուտք։ Բարձրությունը՝ 2525 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Դեպի լույս
«Դեպի լույս», գրական-քաղաքական ամսաթերթ (սկզբում՝ շաբաթաթերթ)։ Հրատարակվել է 1950-1953 թվականներին, Ստամբուլում։ Խմբագիրներ՝ Ռ․ Մաշոյան, Մ․ Կոպելյան։ Տպագրել և գրախոսել է ստամբուլահայ բանաստեղծներին ու արձակագիրներին, ծանոթացրել սփյուռքի գրողներին։ Լայն տեղ է հատկացրել սփյուռքի արվեստագետներին, լուսաբանել մշակութային ընկերությունների աշխատանքը, տպագրել լուրեր Խորհրդային Հայաստանի մշակութային և գիտական առաջընթացի մասին։
«Դեպի լույս»-ի հրատարակիչները լույս են ընծայել նաև «Դեպի լույս» գրական մատենաշար (4 գիրք)։
Կատեգորիա:Հայկական գրական պարբերականներ Կատեգորիա:Հայկական քաղաքական պարբերականներ Կատեգորիա:Թուրքիայի հայկական ամսագրեր Կատեգորիա:Թուրքիայի հայկական շաբաթաթերթեր Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Ավելիզ
Ավելիզ, գետակ Հայկական լեռնաշխարհում, Արածանիի ավազանում, հոսում է Ավելիզ լճի մոտով ։
Ծանոթագրություններ
Կատեգորիա:Թուրքիայի գետեր Կատեգորիա:Հայկական լեռնաշխարհի գետեր
Զեյդելևկա (այլ կիրառումներ)
Զեյդելևկա, կարող է վերաբերել՝
Վլադիմիր Չելոմեյի հուշարձան (Մոսկվա, Բաումանի փողոց)
Հուշարձանի հասցեն՝ ք. Մոսկվա, Բաումանի 2-րդ փողոց, 5։
Նկարագրություն
Մոսկվայում Վլադիմիր Չելոմեյի պատվին տեղադրված է ևս երկու հուշարձան՝ Տիեզերագնացների ծառուղում և ակադեմիկոսի գերեզմանի վրա Նովոդևիչյան գերեզմանատանը։
Գրականություն
Կատեգորիա:Հուշարձաններ այբբենական կարգով Կատեգորիա:1984 հիմնադրումներ Կատեգորիա:Քանդակներ այբբենական կարգով Կատեգորիա:Մոսկվայի հուշարձաններ
Լուիս Հանթեր
Լուիս Հանթեր (Louis Hunter, ), ավստրալացի դերասան։ Առավել հայտնի է «Գաղտնի շրջան» հեռուստասերիալում կատարած Նիք Արմսթրոնգի դերով։
Կյանք և կարիերա
Ծնվել է Ավստրալիայի Սիդնեյ քաղաքում։ Առաջնաելույթը կատարել է 2008 թվականին՝ 15 տարեկան հասակում «Ինչպես ամպրոպը պարզ երկնքում» հեռուստասերիալում կատարախ Քայլ Մալրունիի դերով։ 2011-2012 թվականներին Հանթերը նկարահանվել է «Գաղտնի շրջան» հեռուստասերիալի 7 էպիզոդում։ Թատերական կարիերան սկսել է Սիդնեյի թատերական ընկերություններից մեկում, որտեղ կատարել է արքայազն Էդուարդի դերը «Վարդերի պատերազմը» ներկայացման մեջ, բեմականացման մեջ խաղացել է նաև Քեյթ Բլանշետը։ Շեքսպիրյան երիտասարդական փառատոնում կատարել է Մերկուցիոյի դերը «Ռոմեո և Ջուլիետ» պիեսում։
Արտաքին հղումներ
Կատեգորիա:Ավստրալացի դերասաններ Կատեգորիա:Թատրոնի դերասաններ Կատեգորիա:21-րդ դարի դերասաններ
Արթիկի եկեղեցիները
Արթիկ, քաղաք Շիրակի մարզում, նշանավոր է իր պատմամշակութային հուշարձաններով։
Պատմական ակնարկ
Արագած լեռան լանջերը բնակեցված են եղել դեռ վաղ անցյալում։ Այդ են վկայում հնադարյան բազմաթիվ բնակատեղերի, կիկլոպյան ամրոցների, դամբարանադաշտերի, զանազան հնագույն կառուցվածքների առկայությունը:Արթիկ քաղաքը համարվում է նաև Հայաստանի քարի արդյունաբերության կենտրոն։ 1980 թվականին այստեղ սկսված պեղոմներից քարի շերտում հայտնաբերեցին բրոնզեդարի կատակոմբային դամբարանդաշտ։
Արթիկի եկեղեցիները
Քաղաքի կենտրոնական մասում, իրար մոտ կանգուն վիճակում պահպանվել են երկոււ նշանավոր հուշարձաններ։ Դրանցից ամենահինը Փոքր եկեղեցին է։
Փոքր եկեղեցի
Փոքր եկեղեցու կառուցման ստույգ ժամանակը հայտնի չէ, սակայն նրա ճարտարապետական ձևերը հուշում են, որ պատկանում է վաղ կառուցվածքների թվին։ Տեկորի տաճարի և Ողջաբերդի եկեղեցու հետ միասին կարող է համարվել առաջին գմբեթավոր եկեղեցիներից մեկը։
Փոքր եկեղեցու ճարտարապետական կառուցվածքը
Եկեղեցու ուղղանկյուն դահլիճը գոտկող կամարը, երկու կամարները ստեղծում են գմբեթատակ քառակուսին, որից անցումը դեպի ութանիստ թմբուկը իրականացվել է տրոմպների միջոցով։ Դահլիճի արևելյան մասում տեղադրված ավագ խորանի երկու կողմերում կան մեկական, փոքր ավանդատներ։ Դրանք արևելյան մասում ունեն կիսակլոր աբսիդներ։ Այդպիսով, ստացվում է խաչաձև հատակագծով եռաբսիդ կառուցվածք։ Ավագ խորանի նշանակությունը շեշտված է նաև հատակագծում, ուր արևելյան պատի միջին մասը դուրս է բերված արևելյան ճակատի ընդհանուր հարթությունից:Եկեղեցին ունի երկու մուտք` արևմտյան և հյուսիսային կողմերից։ Ճակատները լուծված են զուսպ։ Պատերը խարիզված են։ Հատկապես վատ վիճակում են հարավային և արևելյան ճակատները։ Այստեղ նշմարվում են մանր քարերով, ժամանակավոր վերանորոգման հետքեր ։
Ս.Գևորգ եկեղեցի
Արթիկի կենտրոնական մասում, փոքր եկեղեցուց հարավ-արևմուտք, գտնվում է Ս. Գևորգ եկեղեցին։ Իր հատակագծային հորինվածքով նման է Մաստարայի, Ոսկեպարի, Հառիճի եկեղեցիներին, սակայն իր բացարձակ չափերով զգալի գերազանցում է նշվածներին։ 										Խաչաձև հատակագիծը պարզ է, սակայն խաչթևերից արևելյանը դուրս չի դրված, այլ տեղադրվել է արևելյան ճակատի հարության մեջ։ Արևելյան երկու ավանդատները, որոնք նույնպես ունեն աբսիդներ, ներգծված են ուղղանկյան մեջ։ 		Խաչաձև հատակագիծը շեշտվում է աբսիդների հիմնական ուղղանկյունուց դուրս դրված դասավորությամբ։ Արևմտյան և հարավային աբսիդները ներսից կիսակլոր են, դրսից` բազմանիստ։ Նիստերի անկյուններոմ բարձրանում են զույգ սյուներ, որոնց վրա հենվող կամարաղեղների վրա քանդակված են բուսական ծագում ունեցող զարդաքանդակներ։ Հյուսիսային աբսիդը ներսից և դրսից կլոր է` առանց դիկորի։ Ենթադրաբար այն հնում կատարված վերանորոգման արդյունք է։ Արևելյան ճակատի երկու եռանկյունաձև խորշերն ունեն ճոխ մշակված պսակներ։ Լուսամուտներն ունեն լայն բացվածքներ և հարուստ մշակված պսակներ, որոնց զարդամոտիվները հիմնականում բուսական են։ Եկեղեցին ունեցել է երկու մուտք` հարավից և արևմուտքից։ Ճակատների վրա պահպանված պսակող քիվը բավական բարձր է և ունի ելուստ, որի վրա փորագրված են զամբյուղաձև հյուսկեն քանդակներ։ Այդ քանդակները կրում են Զվարթնոցի անմիջական ազդեցությունը, որն օգնում է հուշարձանի կառուցման ստույգ ժամանակը որոշելուն, այն կառուցվել է Զվարթնոցից անմիջապես հետո, VII դարի երկրորդ կեսին։	Հուշարձանը ենթարկվել է վերակառուցումների, ճակատների վերին մասերում, պաշտպանական նկատառումներով շարվել են պատեր, որոնց մի մասը սրբատաշ, մյուս մասը` ճեղքված քարերով։ Քանդված ծածկը փոխարինվել է փայտաշեն,հողով ծածկված տանիքով։
Լմբատավանքի Ս. Ստեփանոս եկեղեցի
Արթիկ քաղաքից հարավ-արևելք գտնվում է Լմբատավանքի Ս. Ստեփանոս եկեղեցին։ Հուշարձանը կառուցվել է VII դարում։ Եկեղեցին հայտնի է տարբեր անվանումներով` Լմբատավանք, Լմպատի վանք, Կարմիր վանք, Հրաշագործ վանք։ Նախ իր ճարտարապետական ձևերով, ապա նաև ներսի պատերին պահպանված որմնանկարներով, ուրույն տեղ է գրավում իր դարաշրջանի հայ ճարտարապետության և արվեստի պատմության մեջ:Լմբատավանքը կենտրոնագմբեթ խաչաձև հատակագծով փոքր հուշարձաններից է, որի ներսից արևելյան խաչաթևը կիսակլոր է,մյուսները` ուղղանկյուն են:Հարավային և հյուսիսային խաչաթևերի անկյուններում տեղադրված տրոմպները հիմք են հանդիսանում խաչաթևերը ծածկող գմբեթարդների համար։ Վերջինս եզակի դեպք է հայ պատմական ճարտարապետության համար և կազմում է հուշարձանի առավել նշանավոր առանձնահատկությունը:Կտուրի լանջերը և վեղարը հնում ծածկված են եղել կղմինդրով:1955-56 թվականներին Լմբատավանքը ենթարկվել է վերանորոգման:Լմբատավանքը հարուստ է գեղեցիկ որմնանկարներով, որոնք զբաղեցնում են ավագ խորանի գմբեթարդը և դրան հարող արևելյան և արևմտյան պատերը։ Գմբեթարդում երևում է հրե լեզուների խորքի վրա պատկերված Քրիստոսի մարգարտազարդ գահը, որը դրված է ծիածանակամարի վրա։ Վերջինս եզերված է կանաչ, սպիտակ, կարմիր երիզներով, և մի մեծ լուսապսակի պես առանձնացնում է գահակալ Քրիստոսի պատկերը, որի միայն ստորին մասն է պահպանվել։ Ծիածանակամարից դուրս, կենտրոնական պատկերի աջ և ձախ կողմերում նկարված են երկու քառակերպ (տետրամորֆ)՝ մարդու, եզան, առյուծի և արծվի գլխով, երկու սերովբե և երկու զույգ անիվներ։ Հատկապես լավ են պահպանված քառակերպերը, որոնց չորս ճերմակ թևերը ծածկված են բաց աչքերով։ Ավագ խորանի կողային պատերին պատկերված են դեպի կենտրոն շարժվող երկու հեծյալներ՝ Ս. Սարգիսը և Ս. Գևորգը։ Նրանք ձեռքերին ունեն խաչափայտ, բայց ձիերի սմբակների տակ չկան չար ուժեր մարմնավորող պատկերներ։ Լմբատավանքի որմնանկարներն ստեղծված են գլխավորապես Հին Կտակարանի բնագրերի գրական հիմքի վրա ։
Օտար կրքեր
«Օտար կրքեր» (Svešās kaislības), 1983 թվականի խորհրդային գեղարվեստական ֆիլմ, որը նկարահանել է ռեժիսոր Յանիս Սթրեյչը լիտվացի գրող Միկոլաս Սլուցկիսի համանուն վիպակի հիման վրա Ռիգայի կինոստուդիայում։
Սյուժե
Ֆիլմի գործողությունները տեղի են ունենում 1945 թվականին Լատվիայի «Վալդամանի» խուտորում։ Իր հեռավոր բարեկամի մոտ ապաստան գտած որբ Մարիտեն դառնում է տեղի ունեցած դրամատիկ իրադարձությունների ակամա վկան։ Խուտորի հին տերը, որը խելագարվել է, չի կարողանում տնտեսությամբ զբաղվել։ Նրա կինը աչք ունի իր նախկին բատրակ Անտանասի վրա, որը ոչ այնքան վաղուց էր վերադարձել ռազմաճակատից։ Նա ցանկանում է նրան տեսնել իր սիրեկանի դերում և ոչ առանց հիմնավորման հույս ունի, որ իրեն կհովանավորեն Անտանասի ընկերները, որոնք նույնպես նոր են վերադարձել ռազմաճակատից և միանգամից վոլոստի պետեր են դարձել։ Անտանասը առավելագույնս օգտագործում է ստեղծված իրավիճակը և իրեն տեսնում է խուտորի նոր սեփականատեր։ Բայց հաջողությունը երես է թեքում նրանից։ Սկզբում բոլոր կուտակած գումարները նրանից խլում են մի գիշեր խուտոր եկած «անտառային եղբայրները», հետո գալիս է մոր մահացու հիվանդության լուրը և բոլոր դժբախտություններին ավելանում է ևս մեկը․ տանտիրուհու դուստրը, որը հղի է նրանից, աբորտ է անում։ Վշտից հարբած Անտանասը քնում է գոմում, որտեղ քնած ժամանակ նրան սպանում է խելահեղ Վալդմանիսը։
Զենկինո (այլ կիրառումներ)
Զենկինո, կարող է վերաբերել՝
Հայաստանի առաջին հողագործական և անասնապահական բնակատեղիներ
Հայաստանի առաջին հողագործական, անասնապահական բնակատեղիներ, նեոլիթյան մշակույթի հուշարձաններ, որոնք երևան են եկել ու մասամբ ուսումնասիրվել են վերջին տասնամյակներում։ Այդ հուշարձանները որոշակիորեն կապվում են Կիլիկիայի, Վերին Միջագետքի, Ասորիքի, Պաղեստինի, Փյունիկիայի նեոլիթյան մշակույթի հայտնի հնավայրերի հետ։ Հիշյալ հուշարձանների ժամանակագրական և տերիտորիալ աղերսների հետ կապված բազմաթիվ հարցեր թույլ են լուսաբանված գերազանցապես այն պատճառով, որ Հայաստանի նեոլիթյան հուշարձանների բացարձակ թվագրման հարցը առայժմ լուծված չէ։ Նրանց բացարձակ թվագրման համար էական նշանակություն ունեն Առաջավոր Ասիայի նեոլիթյան մի շարք բնակավայրերի ժամանակագրական տվյալները, որոնք ստացված են ռադիո-ածխածնային մեթոդի օգնությամբ։
Մաշտոցի բլրի և Կղզյակ բլրի նեոլիթյան տիպի նյութական մշակույթ է հայտնաբերված Մերսինի Յումուկ-Թեփե կոչվող բազմաշերտ հուշարձանում։ Այդտեղ շերտերի հաստությունը անցնում է 10 մ-ից և նրանցից ամենաստորինը թվագրվում է մ․ թ․ ա․ 6600 թվականով։ Տերտերի ձորի, Սև բլուր 1-ինի ուշ նեոլիթյան բնակատեղիները կապված են Հաջիլարի շերտերի հետ, որի տարիքը չի անցնում մ․ թ․ ա․ 4976 թվականից։ Այս հուշարձանների հետ ժամանակագրական աղերսներ ունեն Փոքր Ասիայի (Զաթալ-Հույուկ-6500, Կիզիլ-կայա) և Հյուսիսային Միջագետքի (Հասունա-Կալա-աթ-Ջարմո) բնակավայրերը։ Հասունայի բնակատեղին ռադիո-ածխածնային մեթոդով թվագրվում է մ․ թ․ ա․ 5600, իսկ Կալա-աթ-Ջարմոյի բնակատեղին՝ մ․ թ․ ա․ 5707-320, այսինքն մոտ մ․ թ․ ա․ 5400 թվականով։ Այսպիսով, մ․ թ․ ա․ 7-5 հազարամյակներում Արագածի հարավարևմտյան լանջերն և Արարատյան դաշտում արդեն գոյություն ունեին նեոլիթյան բնիկների մշտական բնակավայրեր, որոնք գտնվում էին իրար մոտ՝ Արարատյան դաշտերում և նախալեռներում, և միմյանց հաջորդող մշակութային փուլերի առանձին օղակներ կազմում՝ սկսած վաղ նեոլիթից մինչև պղնձե-քարեդարյան հուշարձանների շրջանը։
Բառոժի բնակատեղի
Բառոժի բնակատեղի (Թալինի շրջան) բնակիչների մշակութային կյանքում և տնտեսության մեջ կատարվել էին նշանակալից փոփոխություններ։ Հավանաբար մ․ թ․ ա․ 6-րդ հազարամյակի վերջում նրանք այլևս իրենց նախորդների քարային կյանքով չէին ապրում։ Այս բնակատեղիում հայտնաբերվել են բնակարանների հետքեր, որոնց շրջակայքում ռետուշված մակերես ու սայրեր ունեցող նոր խոշոր գործիքների հետ միասին առաջին անգամ հանդիպում են աննախշ, հասարակ ավազի և դարմանի խառնուրդով պատրաստված խեցանոթների բեկորներ, ինչպես նաև ոսկրե ասեղներ ու հերուններ։ Կարևոր է նշել, որ Բառոժում, ինչպես նաև Զաղայի մոտի բնակատեղիում, պարզորոշ ներկայացված է վաղ երկրագործությունը, որի համար դեռևս բնորոշ էին հացահատիկի վայրի տեսակները։ Պետք է ենթադրել, որ նշված ժամանակաշրջանում պրիմիտիվ երկրագործություն է առաջացել նաև Հայաստանի այլ վայրերում։
Բառոժի և Ջուղայի մոտի բնակավայրերի, ինչպես և Արտինի նեոլիթյան կայանի բնակիչների քարի մշակման տեխնիկայում պահպանվել էին հեռավոր անցյալի ավանդույթները։ Նրանք առաջվա նման մշակում էին օբսիդիանե մանր եռանկյու իներ, ծակիչներ, քերիչներ։ Վաղ նեոլիթի վերջում սկսում են լայնորեն օգտագործել քարե խոշոր շինվածքներ, որոնց պատրաստումը պահանջում էր նոր, նեոլիթյան եղանակներ։ Հղկել են կացինների, մուրճերի, քարե աղորիքների, սանդերի ու հավանգների մակերեսը, ռետուշել օբսիդիանե խոշոր շեղբերի և նետի սլաքների մակերեսն ու եզրերը։ Արտին լեռան նեոլիթյան կայանները պատկանում են ընդհանուր առմամբ նախակերամիկական շրջանին, որոնց բնակիչներին հայտնի չէր կավից ամաններ պատրաստելու արվեստը։ Հայաստանի վաղ նեոլիթի բնակատեղիների կավագործության մեջ ամենակարևորը յուրահատուկ տաշտերի կամ չաների պատրաստումն էր։ Սկզբում հողի մեջ փորում էին փոս, որը ծեփվում էր կավով։ Փոսի մեջ կրակ էին վառում և այդպիսով նրա պատերին տալիս էին ամրություն և անջրանցիկություն։ Քարե և ոսկրե գործիքների, ինչպես նաև տնտեսական գույքի բարդացումը կապված է Հայաստանի նեոլիթի բնակիչների կյանքի խոր փոփոխությունների, նոր բնորոշ տնտեսաձևերի՝ հողագործության և անասնապահության հետ։ Հայաստանի վաղ նեոլիթի բնակավայրերին բնորոշ են վայրի կենդանիների ոսկորները։
Արտաքին հղումներ
Կատեգորիա:Նախնադարյան Հայաստան
Զադուբրովկա
Զադուբրովկա (Задубрівка), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Զադուբրովկա գյուղում բնակվում էր 964 մարդ։
(7325) 1981 QA1
(7325) , աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 28-ին Զդենկա Վավրովայի կողմից Կլետում ։
Միջին հեռավորությունը Արեգակից կազմում է 2,395769 ա. մ., առավելագույնը մոտենում է 2,1104 ա. մ. հեռավորության վրա և հեռանում 2,6811 ա. մ. ։ Արեգակի շուրջ մեկ ամբողջական պտույտ է կատարում 1354,46 երկրային օրվա ընթացքում, իր ուղեծրով շարժվելով միջինում 0,265789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,93° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գագիկ Թադևոսյան
Գագիկ Աղասու Թադևոսյան, ՀՀ պետական և քաղաքական գործիչ, ՀՀ տրանսպորտի և կապի նախարարի տեղակալ։
Պարգևներ
Ամուսնացած է, ունի երեք դուստր։
Ծանոթագրություններ
Կատեգորիա:Հայ քաղաքական գործիչներ Կատեգորիա:Հայ կոմունիստներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ԽՄԿԿ անդամներ Կատեգորիա:ՀԿԿ անդամներ Կատեգորիա:«Ազգային միաբանություն» կուսակցության անդամներ Կատեգորիա:ՀՊՃՀ շրջանավարտներ Կատեգորիա:Տեխնիկական գիտությունների թեկնածուներ Կատեգորիա:Երևանի Ստեփան Շահումյանի անվան թիվ 1 դպրոցի շրջանավարտներ Կատեգորիա:Հայ պետական գործիչներ Կատեգորիա:Հայ ճարտարագետներ
Զիկեևո (այլ կիրառումներ)
Զիկեևո, կարող է վերաբերել՝
(98) Իանթե
(98) Իանթե (Ianthe), աստերոիդ աստերոիդների հիմնական գոտում։ Հայտնաբերվել է 1868 թվականի ապրիլի 18-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 2,688951 ա. մ., առավելագույնը մոտենում է 2,1886 ա. մ. հեռավորության վրա և հեռանում 3,1893 ա. մ., իսկ Երկրի ուղեծրին Իանթե աստերոիդը նվազագույնը մոտենում է 1,2062 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1610,54 երկրային օրվա ընթացքում, իր ուղեծրով շարժվելով միջինում 0,223527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,58° անկյուն։ Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1868 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դրակո Մալֆոյ
Դրակո Մալֆոյ (Draco Malfoy), Հարրի Փոթերի վիպաշարի մտացածին կերպար։ Մահ կլանող է։ Հոգվարթսում Հարրի Փոթերի դպրոցական թշնամին է։ Առաջին անգամ հայտնվել է գրքի առաջին հատորում, իր հերոսապատման մեջ կարևոր դեր է խաղում։
Նկարագրություն
Դրակոն ունի բաց, համարյա անգույն մազեր, սառը մոխրագույն աչքեր, սուր դունչ, սպիտակամաշկ է, մաշկը բարակ է։ Նա բարձրահասակ է, նիհար, բայց ուսերի հատվածը լայն է, մարմնակազմությունով նման է Հարրի Փոթերին։ Առաջին մասերում Դրակոն կարճահասակ, կոկված մազերով տղա էր, հետո նա մեծանում է, մազերը արդեն այդքան կոկիկ չէին, քան առաջ, ավելի քաղաքային տեսք էր։ Ընթերցողների շրջանում նա ունի շատ երկրպագուներ, քանի որ նա գեղեցիկ է և ունի սառը բնավորություն, հաճախ այդպիսի կերպարները մեծ ուշադրություն են գրավում։
Դերը սյուժեում
Դրակո Մալֆոյի մայրը Նարցիսա Մալֆոյն է, հայրը՝ Լյուցիուս Մալֆոյը։ Նա պատկանում է կախարդների զտարյուն ընտանիքի։ Նրա բարեկամների մեծ մասը սատարում էին Վոլան դե Մորտի գաղափարներին, համարելով, որ զտարյուն կախարդները ավելի մեծ արտոնություն ունեն, քան մյուսները։
Վեցերորդ գրքում Հարրին Մարոդերների քարտեզով հետևում էր Մայլֆոյին, երբ նա Պլակսի Միրթլի զուգարանում էր։ Միրթլը սկսեց լաց լինել, իսկ Մալֆոյը նկատեց Հարրիին և սկսեց հարձակվել, նա ցանկանում էր Հարրիի դեմ օգտագործել Կրուցիատուս կախարդանքը, բայց վերջինս պաշտպանվեց Սեկտումսեմպրա կախարդանքով, ինչի արդյունքում Մայֆոյը ծանր վնասվածք ստացավ։ Անմիջապես դրանից հետո հայտնվեց Սևերուս Սնեյփը և միանգամից բուժեց Մալֆոյի վերքերը։
Վերջին գրքում Հարրին Դրակոյին փրկում է դժոխային կրակից։ Դա ընկերության առիթ չէր, բայց նրանց միջև թշնամությունը ավարտվում է։
Հատորում ասվում է Դրակոյի որդու՝ Սկորպիուսի մասին, սակայն չի նշվում կնոջ անունը։ Ջոան Ռոուլինգը իր հարցազրույցում նշել է, որ Դրակոյի կինը Աստորիա Գրինգրասն է ։
Կերպարի ստեղծում
Ըստ Ջոան Ռոուլինգի Դրակոն ստեղծվել է խուլիգաների կերպարի հիման վրա, որոնց հետ նա հանդիպել է դպրոցական տարիներին ։
Դրակոյի սկզբնական անունը «Դրակո Սպուգեն» էր, բայց հետագայում նրա ազգանունը փոխվեց։ Ֆիլիպ Նելը կարծում է, որ Մալֆոյ ազգանունը ծագում է ֆրանսիական mal foi արտահայտությունից, որը կարելի է թարգմանել, որպես «անազնվություն» ։ 2002 թվականի Նիլսենի հոդվածում հաստատվում է, որ «Դրակո» անունը կապ ունի «դրակոնյանի» հետ և որ նրա ազգանվան mal արմատը, ֆրանսերենից թարգմանաբար նշանակում է «չար, վատ» ։
Անդրադարձումը փոփ մշակույթի վրա
Wizard rock խմբի Draco and the Malfoys երգի բառերը գրվել են «Հարրի Փոթեր» վիպաշարից ոգեշնչվելով, ավելի կոնկրետ՝ Դրակո Մալֆոյից։ Harry and the Potters խմբի անդամները հագնվում են Հոգվարթի ուսանողների նման, բայց այս դեպքում հագնվում են Սլիզերինների համազգեստները ։ Կա ավելի քան 750 խումբ, որոնց անդամները երաժշտությունը նվագում են Հարրի Փոթեր վիպաշարից ոգեշնչվելով ։
Դրակոյի ծաղրերգում են, որպես Ջերկո Փյունիկ, «Վեվերլի Փլեյսի կախարդները» սիթքոմի «Wizard School Part 1» և «Wizard School Part 2» էպիզոդներում, որտեղ Ալեքսը և Ջասթին Ռուսոն գնում են Wiz-tech կախարդական դպրոց, որտեղ բոլորը կրում են դեղին և սև խալաթներ և ակնոցներ, որոնց արտաքին տեսքը նման է Հարրի Փոթերին ։ Դրակոն ծաղրերգվել է Սակկո անունով (նրա դերակատարը Շեյն Լայոնսն է) «Այդ ամենը» հեռուստասերիալի Harry Blandder սքեթչում, որտեղ Հարրի Բլենդերը և այլ ուսանողներ հաճախ ընդհարվում են Սակկոյի չար խմբի հետ։ «Հարրի Փոթերը և տհաճ ձայնը» բեմադրությունում Մալֆոյը գործում է Հագրիդի և Դեմենտորի հետ ։ Դրակոյին նաև ծաղրերգել են Big Bite սքեթչում, որտեղ նա անվանվել է Mailboy (իսկ նրա հայր Լյուցիուսը՝ Mailman): Նիլա Սիսիրիջիի Potter Puppet Pals շոուում Դրակոն հայտնվում է «Դրակո տիկնիկ» էպիզոդում։ Նա տարբերվում է մյուս կերպարներից նրանով, որ նա սովորական թղթից պատրաստված խամաճիկ էր, ում փոխարեն խոսում էր Հարրին։ Հարրին նրան ստեղծել էր, որպեսզի նրան տանջի, և դրանից հետո խամաճիկը սկսում է զզվեցնել նրան, ինչի արդյունքում Հարրին այրում է նրան։
Արտաքին հղումներ
Կատեգորիա:Գրական հերոսներ Կատեգորիա:Հարրի Փոթեր Կատեգորիա:Սլիզերին Կատեգորիա:Հորինված էակներ Կատեգորիա:Հարրի Փոթերի կերպարներ Կատեգորիա:Մանկական գրականության կերպարներ
Հայկ Հարությունյան (այլ կիրառումներ)
Հայկ Հարությունյան անվամբ հայտնի են մի քանի անձնավորություններ.
Նիտյաժի
Նիտյաժի (Нитяжи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Ջենիֆեր Գարներ
Ջենիֆեր Էնն Գարներ (Jennifer Anne Garner, ), ամերիկյան դերասանուհի է և պրոդյուսեր։ Առավել հայտնի է գործակալ Սիդնի Բրիստոուի դերով «Լրտեսուհին» («Լրտեսուհին») (2001 - 2006 թվականներ) հեռուստասերիալում և Էլեկտրա Նատչիոսի դերակատարումով «Թոկից փախածը» («Թոկից փախածը») (2003 թվական) և «Էլեկտրա» («Elektra») (2005 թվական) ֆիլմերում։ «Ոսկե Գլոբուս» մրցանակի դափնեկիր է։
Վաղ տարիներ
Ջենիֆեր Էնն Գարները ծնվել է 1972 թվականի ապրիլի 17-ին Հյուստոնում (Տեխաս նահանգ, ԱՄՆ)։ Նրա մայրը՝ Պատրիսիա Էնն Ինգլիշ, ուսուցչուհի էր, իսկ հայրը՝ Բիլլի Ջեք Գարներ, ինժեներ-քիմիկոս։ Ջենիֆերն ունի երկու քույր, ավագ և կրտսեր, Մելիսսա Գարներ-Ուայլի և Սյուզաննա Գարներ-Կարպենտեր։
Երեք տարեկան հասակում Գարները սկսում է բալետի դասեր առնել, որով զբաղվում է ամբողջ մանկության ընթացքում։ Չնայած նրան, ըստ նրա սեփական խոսքերի, դուր էր գալիս պարելը, սակայն նա երբեք չի մտածել այն մասին, որ կդառնա դասական բալերինա ։ Երբ Ջենիֆերը չորս տարեկան էր, կապված «Union Carbide» ընկերության հետ հոր աշխատանքից, ընտանիքը տեղափոխվում է Չառլստոն, Արևմտյան Վիրջինիա նահանգ, որտեղ Գարներն ապրում է ընդհուպ մինչև քոլեջ ընդունվելը ։
1990 թվականին Գարներն ավարտում է Ջորջ Վաշինգտոնի անվան դպրոցը Չառլստոնում և ընդունվում է Դենիսոնի համալսարանը, որպեսզի ուսումնասիրի քիմիան։ Սակայն, հասկանալով, որ բեմում խաղալը իր համար մեծ հետաքրքրություն է ներկայացնում, նա փոխում է մասնագիտացումը դերասանական արհեստին։ 1994 թվականին Գարներն ավարտում է համալսարանը և պատրաստվում էր շարունակելու դերասանական կրթությունը Եյլի համալսարանում, սակայն, 1995 թվականին Նյու Յորք այցելելուց հետո, նա որոշում է փորձել իրեն թատրոնում։
Կարիերա
Նյու Յորքում Գարները վաստակում էր ընդամենը 15 դոլար, հանդիսանալով առաջատար դերասանուհիների կրկնորդ։ Դրանից հետո նա սկսում է հայտնվել հեռուստատեսությունում, նորամուտը նշելով «Զոյա» («Zoya») հեռուստաֆիլմում, ըստ Դանիելա Սթիլի վեպի։ Այնուհետև նա նկարահանվում է երկու ոչ շարունակական սերիալներում՝ «Կարևոր մարդիկ» (1998 թվական) և «Քո կյանքի ժամանակը» («Time of Your Life», 1999 թվական), ինչպես նաև, «Hallmark» ստուդիայի երկու ֆիլմերում, ներառյալ 1997 թվականի «Ռոուզ Հիլլ» («Rose Hill») ֆիլմի, հիմնված Ջուլիա Հարվուդի «Երկու վարդ» բեսթսելերի վրա։ 1996 թվականին Գարները հայտնվում է NBC-ի «Օրենք և կարգ ու կանոն» սերիալի դրվագներից մեկում։ Մի քիչ ավելի ուշ նա տեղափոխվում է Լոս Անջելես, Կալիֆորնիա նահանգ, որտեղ սկզբից աշխատանքի է տեղավորվում ռեստորանում, որպես կառավարիչ։ Շուտով նրան հրավիրում են Հաննա Բիբի դերին «Warner Bros.»-ի «Ֆելիսիթի» («Felicity») սերիալում։ Նկարահանման հրապարակում Ջենիֆերը ծանոթանում է իր ապագա ամուսնու՝ Սքոթ Ֆոլիի հետ։ Գարները խաղում էր նրա կերպարի ընկերուհու դերը։ 1999 թվականին նա փոքրիկ դեր է խաղում «Ձևացնողը» սերիալի դրվագներից մեկում, իսկ 2000 թվականին առաջին անգամ նկարահանվում է բավականին հայտնի կինոնկարում՝ «Որտե՞ղ է իմ մեքենան, ընկեր» («Dude, Where's My Car?») կատակերգությունում, որտեղ խաղում էր Վանդային, Էշթոն Քաթչերի հերոսի ընկերուհին։ Հաջորդ տարի Գարները խաղում է բուժքրոջ դերը «Պեռլ Հարբոր» («Pearl Harbor») բարձրաբյուջետային էպիկական ֆիլմում, որտեղ նկարահանվում էին նրա երկրորդ ապագի ամուսին Բեն Աֆլեքը և Քեյթ Բեքինսեյլը։
Նույն՝ 2001 թվականին, Ջեյ Ջեյ Աբրամսը, ով պրոդյուսավորել էր «Ֆելիսիթի» ֆիլմը, Գարներին հրավիրում է նոր հեռուստասերիալ, որը նա ստեղծում էր «ABC»-ի համար։ Ջենիֆերը հաջողությամբ անցնում է փորձերը և հաստատվում է Սիդնի Բրիստոուի առաջատար դերին «Լրտեսուհին» դրամայում։ Սերիալը հաջողակ է հանդիսանում և եթեր է հեռարձակվում հինգ եթերաշրջան, ընդհուպ մինչև 2006 թվականի մայիսը, իսկ Գարներն իր դերի համար 2002 թվականի հունվարին արժանանում է «Ոսկե Գլոբուս» մրցանակի՝ «Դրամատիկական սերիալի լավագույն դերասանուհի» անվանակարգում, ընդ որում, սերիալն ընթանում էր ընդամենը սեզոնի կեսը։ Գարների հոնորարը սկզբնապես կազմում էր 45 000 դոլար մեկ սերիայի համար, իսկ վերջում այն հասնում է 150 000-ի։ Սերիայի հինգ տարվա հեռարձակման ընթացքում Գարները չորսակի անգամ անվանակարգվում է «Ոսկե Գլոբուս» և «Էմմի» մրցանակների։ 2005 թվականին Ջենիֆերն արժանանում է «ԱՄՆ կինոդերասանների գիլդիա»-ի մրցանակին։ 2005 թվականի մարտին նա ռեժիսավորում է «Լրտեսուհու» մասերից մեկը և հանդիսանում է ամբողջ հինգերորդ եթերաշրջանի պրոդուսերներից մեկը։
2005 թվականին Գարները «Forbes» ամսագրի կողմից ընդգրկվում է «100 ամենաազդեցիկ անվանիներ»-ի ցուցակում՝ 70 համարի տակ ։ 2004 թվականի հուլիսից նա վաստակել է 15 միլիոն դոլար ։ 2006 թվականի «Օսկար» մրցանակների հանձնման արարողության ժամանակ Գարները, «Լավագույն ձայնային էֆեկտներ» մրցանակի հանձնման համար բեմ դուրս գալուց, սայթաքում է։ Նա վայր չի ընկնում, սակայն կորցնում է հավասարակշռությունը, որից հետո կատակով մեկնաբանում է. «Ես ինքս եմ կատարում իմ բոլոր հնարքները»։
Գարների հաջորդ ֆիլմը հանդիսանում է «Մուկ ու կատու» («Catch and Release») ռոմանտիկ կատակերգությունը։ Նաև նա հնչյունավորում է կերպարներից մեկը «Շառլոտայի սարդոստայնը» ֆիլմում, թողարկված 2006 թվականի դեկտեմբերին։ Գարները հիմնադրել է «Vandalia Films» պրոդյուսերական ընկերությունը, որի առաջին ֆիլմը թողարկվում է 2007 թվականին։ Ինքը՝ Ջենիֆերը, հանդիսանում է ընկերության երկու ֆիլմերի պրոդյուսեր՝ «Լինել քեզ հետ» և «Արձակուրդ մեկը մյուսից»։ Նախատեսված էր Գարների մասնակցությունը Զակ Բրաֆի «Բաց սրտեր» ֆիլմում, սակայն նա լքում է նախագիծը, որպեսզի ավելի շատ ժամանակ անցկացնի ընտանիքի հետ։ 2007 թվականին թողարկվում է «Թագավորություն» («The Kingdom») ֆիլմը, որտեղ Գարները գլխավոր դերն է կատարում Ջեյմի Ֆոքսի հետ միասին։ 2007 թվականին Գարնիերը խաղում է Ջեյսոն Ռայթմանի «Ջունո» («Juno») ֆիլմում ։
Անձնական կյանք
2000-2004 թվականներին Ջենիֆերն ամուսնացած էր դերասան Սքոթ Ֆոլիի (ծնված 1972 թվականին) հետ ։ Նրանք հանդիպել էին «Ֆելիսիթի»-ի նկարահանումների ժամանակ և բաժանման մասին հայտարարում են 2003 թվականին՝ անհաշտ տարաձայնությունների պատճառով։ Ամուսնալուծության գործընթացն ավարտվում է 2004 թվականի մարտին։
Հետապնդման միջադեպ
2002 թվականին Գարները հետապնդվում էր Սթիվեն Բուրկի կողմից, ով, վերջնական արդյունքում, ձերբակալվում է 2009 թվականի դեկտեմբերին՝ 2008 թվականի դատական արգելող որոշման խախտումից հետո ։ Բուրկը մեղադրվում է հետապնդման երկու կետով, որոնց հանդեպ նա իրեն մեղավոր չի ճանաչում՝ անմեղսագիտութան պատճառով։ 2010 թվականի մարտին նա անմեղսունակ է ճանաչվում և դատարանի որոշմամբ ուղարկվում է Կալիֆորնիայի պետական հագեբուժական հիվանդանոց, որպեսզի հեռու մնա Աֆլեքների ընտանիքից 10 տարվա ընթացքում, եթե դուրս գրվի հիվանդանոցից ։
Հակա-պապարացիական գործունեություն
Գարները գործունեություն է ձեռնարկում, որպեսզի պաշտպանի իր երեխաներին պապարացիներից։ 2013 թվականի օգոստոսին Գարները, Հոլլի Բերիի հետ, վկայություն են տալիս Ասամբլեայի հանձնաժողովին՝ ի նպաստ օրինագծի, որն անվանիների երեխաներին կպաշտպանի լուսանկարիչների հետապնդումից։ Օրինագիծը ընդունվում է 2013 թվականի սեպտեմբերին։
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:1972 ծնունդներ Կատեգորիա:Ապրիլի 17 ծնունդներ Կատեգորիա:Ամերիկացի կինոդերասանուհիներ Կատեգորիա:Ամերիկացի պրոդյուսերներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ
Սերգեյ Բոդրով Կրտսեր
Սերգեյ Սերգեևիչ Բոդրով (Сергей Сергеевич Бодров, ), ռուս դերասան, ռեժիսոր, սցենարիստ։
Բոդրովը, իր նկարահանման խմբի հետ միասին, անհայտ կորել է Կարմադոնի կիրճում, որտեղ իրականացնում էին «Սվյազնոյ» («Связной») ֆիլմի նկահարումները։ Դեպքը տեղի է ունեցել Կոլկա սառույցի հոսքի պատճառով ։
Սերգեյ Բոդրովը գլխավոր դերերում է խաղացել հետևյալ ֆիլմերում.
Բոդրովը եղել է նաև մի քանի հաղորդաշարերի վարող, այդ թվում՝ «Վերջին հերոս» («Последний герой») ռեալիթի շոուի առաջին սեզոնի։
Սերգեյի հայրը՝ Սերգեյ Բոդրով ավագը, հայտնի կինոռեժիսոր է, իսկ մայրը՝ Վալենտինա Նիկոլաևնան, մշակութագետ է, ամուսնալուծված են 1984 թվականից։
Սերգեյը կրտսերը ամուսնացած է եղել Սվետլանա Բոդրովայի հետ և ունի երկու երեխա՝ տղա (Ալեքսանդր Բոդրով, ծնված՝ 27.08.2002 թ.) և աղջիկ (Օլգա Բոդրովա, ծնված՝ 24.07.1998 թ.)։
Արտաքին հղումներ
Կատեգորիա:Ռուս դերասաններ Կատեգորիա:Ռուսաստանի հեռուստատեսության դերասաններ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Ռուս ռեժիսորներ Կատեգորիա:Ռուս կինոռեժիսորներ Կատեգորիա:Ռուս սցենարիստներ Կատեգորիա:Ռուս հաղորդավարներ Կատեգորիա:«Նիկա» մրցանակի դափնեկիրներ Կատեգորիա:Արվեստագիտության թեկնածուներ Կատեգորիա:Մոսկվայի պետական համալսարանի շրջանավարտներ Կատեգորիա:«Կինոտավրի» դափնեկիրներ Կատեգորիա:Ձնահյուսի հետևանքով մահեր
Զիկի (այլ կիրառումներ)
Զիկի, կարող է վերաբերել՝
Վարդոյի գավառակ
Վարդո, գավառակ Արևմտյան Հայաստանում, Բիթլիսի վիլայեթի Մուշի գավառում` նրա հյուսիսարևմտյան կողմում` Բյուրականի լեռների հարավային փեշերին։ Կենտրոնը հայաբնակ Գյումգում գյուղն էր։ Համապատասխանում է Տուրուբերանի Արշամունիք գավառի արևելյան մասին։
Ըստ ավանդության այստեղ է գտնվել Ադամի դրախտը։
Աշխարհագրություն
Վարդոյի տարածքով հոսում է Բազկան կամ Բյուրակն գետը (ստորին հոսանքում՝ Չարբուհար)։ Հարուստ է սառնորակ աղբյուրներով և հանքային ջրերով (հայտնի են Լալազարի ջերմուկները), ծաղկաշատ և խոտավետ մարգագետիններով։
Կլիման զով է և առողջարար։
Պատմություն
Վարդոն 1555 թ. անցել է Թուրքիային` Ամասիայի թուրք-պարսկական պայմանագրով։ Մինչև XIX դարի կեսը բաժանված է եղել երկու մասի։ Հյուսիսային հատվածը, որը կենտրոնի անունով կոչվել է նաև Բազկան, ենթարկվել է Էրզրումի փաշայության Խնուս գավառի բեյերին, հարավայինը (Չարբուհար ավանի շրջանը) մտել է Մուշի գավառի մեջ։ Գավառակը Վարդո է կոչվել Վարդուկ գյուղաքաղաքի (ավերակները գտնվում են Ս. Կարապետ վանքից հյուսիս) անունով։
XIX դարի 2-րդ կեսից Վարդոն եղել է Էրզրումի, ապա` Բիթլիսի նահանգի Մուշ գավառի կազմում։ XX դարի սկզբին Վարդոյում, հայերից բացի, բնակվել են նաև քրդեր և 1870-ական թթ. հաստատված կովկասյան լեռնականներ (չերքեզներ)։
Հայերը հիմնականում բնակվել են Բազկան գետի վերին հոսանքում՝ Գունդեմիր գյուղախմբում, որի կենտրոն Գունդեմիր գյուղը զուտ հայաբնակ էր և XIX դարի վերջին ունեցել է 200 տուն բնակիչ։ Վարդոյի գավառակի կենտրոն Գյումգյում գյուղում բնակվել է 60 տուն հայ։
Վարդոն այժմ Թուրքիայի Մուշի իլի կազմում է։
Տնտեսություն
Բնակչությունը հիմնական զբաղվում էր հացահատիկային և բանջարանոցային մշակաբույսերի մշակությամբ, ծխախոտագործությամբ, այգեգործությամբ, անասնապահությամբ և մեղվաբուծությամբ։
Վարչական բաժանում
Ըստ Վ. Քինեի տվյալների 1891 թվականին գավառակն ուներ 16 994 բնակիչ, որից 9 000-ը մուսուլմաններ, 7994 հայեր էին ։ Հայերի մեծ մասը զոհվել է 1915 թվականի Մեծ եղեռնի ժամանակ։ Սակավաթիվ փրիվածներն ապաստանել են Արևելյան Հայաստանում։
Ծանոթագրություններ
Կատեգորիա:Արևմտյան Հայաստանի գավառներ Կատեգորիա:Թուրքիայի փոքր քաղաքներ
Հայկ Հարությունյան (պետական գործիչ)
Հայկ Արզումանի Հարությունյան, ՀՀ պետական գործիչ, ՀՀ էներգետիկայի և բնական պաշարների նախարարի տեղակալ (2014-2018 թթ.)։
Ընտանիք
Ամուսնացած է, ունի մեկ դուստր։ Հայկ Հարությունյանը ՀՀ Ազգային անվտանգության ծառայության տնօրենի տեղակալ, գեներալ-լեյտենանտ Արզուման Հարությունյանի որդին է, ՀՀ Սահմանադրական դատարանի նախագահ Գագիկ Հարությունյանի և ՀՀ Աշխատանքի և սոցիալական հարցերի նախարարի տեղակալ Շամամ Հարությունյանի եղբորորդին։
Անկուսակցական է։ Տիրապետում է անգլերեն, ռուսերեն, գերմաներեն լեզուների։
Ծանոթագրություններ
Կատեգորիա:ՀՀ պետական գործիչներ Կատեգորիա:1986 ծնունդներ Կատեգորիա:Օգոստոսի 9 ծնունդներ Կատեգորիա:Քեմբրիջի համալսարանի շրջանավարտներ
Հայաստանի նախագահական ընտրություններ (2018)
Հայաստանի 2018 թվականի նախագահական ընտրությունները Հայաստանի Հանրապետության պատմության մեջ 7-րդ Հայաստանի Հանրապետության Նախագահի ընտրություններն են։ Տեղի է ունեցել 2018 թ. մարտի 2-ին։ Առաջին անգամ Հայաստանի Հանրապետության Նախագահը ընտրվել է ոչ թե Հայաստանի Հանրապետության քաղաքացիների կողմից՝ ուղղակի ընտրությամբ, այլ ՀՀ Ազգային ժողովի կողմից։ ՀՀ 3-րդ և գործող Նախագահ Սերժ Սարգսյանը չէր կարող առաջադրվել երրորդ ժամկետով։
Օրենսդրական կարգավորումը
2015 թ. դեկտեմբերի 6-ին անցկացված հանրաքվեով ընդունվեցին Սահմանադրության փոփոխությունները ։ Ըստ այդմ, Հայաստանը անցում է կատարում խորհրդարանական կառավարմանը։
Հանրապետության Նախագահի թեկնածուներին առաջադրվող պահանջները
Սահմանադրության փոփոխությունների համաձայն, Հանրապետության նախագահ կարող է ընտրվել քառասուն տարին լրացած, վերջին վեց տարում միայն Հայաստանի Հանրապետության քաղաքացի հանդիսացող, վերջին վեց տարում Հայաստանի Հանրապետությունում մշտապես բնակվող, ընտրական իրավունք ունեցող և հայերենին տիրապետող յուրաքանչյուր ոք։